Zverev op drafstap na volgende rondeAlexander Zverev in aksie in Madrid. (Foto: Christof Stache/AFP) Alexander Zverev het net 55 minute benodig om met Hugo Grenier in Madrid af te reken. Die eindtelling was 6-1 en 6-0 in die lenige Duitser se guns. Hy het uiteindelik 26 wenhoue gemoker, ŉ hele paar keer staande in Grenier se afslaanpot gebly en sy 12de sege van die jaar behaal. “Ek het baie goed op die baan gevoel, dalk was Hugo so ŉ bietjie op sy senuwees – dit is immers die derde ronde van ŉ groot ATP-toernooi,” het Zverev gesê. Hy sal nou volgende teen Carlos Alcaraz of Grigor Dimitrov te staan kom. “Al twee is uitstekende spelers en dit beloof om ŉ taai uitdaging te wees – maak nie saak teen wie ek speel nie. Tog sal ŉ wedstryd teen Carlos ongetwyfeld die hoofopskrifte haal; ons was al vantevore in ŉ titaniese stryd op ŉ kleibaan gewikkel.” Uitslae: Alexander Zverev klop Hugo Grenier met 6-1 en 6-0 Andrey Rublev klop Yoshihito Nishioka met 6-2 en 7-5 Karen Khachanov klop Roberto Bautista Agut met 7-5, 4-6 en 6-3 Stefanos Tsitsipas klop Dominic Thiem met 3-6, 6-1 en 7-6 Cameron Norrie klop Yosuke Watanuki met 6-4 en 7-6 Frances Tiafoe klop Tomas Etcheverry met 6-3 en 7-6 Taylor Fritz klop Christopher O’Connell met 7-6 en 6-4 Dusan Lajovic klop Felix Auger-Aliassime met 6-2, 3-6 en 7-6 Daniil Medvedev klop Andrea Vavassori met 6-4 en 6-3 Jessica Pegula klop Marie Bouzkova met 6-4 en 7-6 Daria Kasatkina klop Lesia Tsurenko met 6-4 en 6-2 Maria Sakkari klop Rebeka Masarova met 3-6, 6-3 en 6-3 Mayar Sherif klop Caroline Garcia met 7-6 en 6-3 Paula Badosa klop Coco Gauff met 6-3 en 6-0.